
Istoria Basarabiei până la Ştefan cel Mare, 
Domnul Moldovei (Secolul XIV până la anul 
1457) 

^Basarabia, anexată de Rusia în 1812, ca 
urmare a unui război contra Turcilor şi fără ca 
Moldavia autonomă să fi avut datoria de a plăti 
dezastrul suzeranilor ei, poartă încă numele 
dinastiei valahe a Basarabilor, al căror nume 
acoperea altădată numai partea inferioară a 
acestei provincii, de-a lungul malului stâng al 
Dunării inferioare, teritoriu care le aparţinea din 
al XlV-lea secol. Această noţiune preliminară 
exclude toată vechea dominaţie străină asupra 
fâşiei de teritoriu care se întinde între Prut la 
Apus, Nistru la Răsărit şi la Sud cu gurile 
dunărene. 

* 

Din cea mai veche epocă colonia greacă din 
Tyras, situată la îmbucutătura Nistrului, servea 
de debuşeu unei regiuni destul de întinsă, care 
producea grâul necesar aprovizionării acestei 
întregi lumi elenice riverană a Pontului Euxin. 
Aşezarea Tyras-ului era aşa de potrivit pentru 
acest comerţ că, mai târziu, în epoca bizantină, 
un castel imperial a fost zidit pe ruinele lui, care 
n-au fost încă explorate, şi acest „Maurokastron" 



(„Castelul negru") se menţine în timp de secole 
cu o oarecare garnizoană şi un port destul de 
frecventat. 

în ce priveşte interiorul viitoarei Basarabii, 
partea meridională, destul de puţin productivă, 
acoperită în mare parte de lacuri, servea de 
trecere hoardelor scitice, mai târziu triburilor 
altaice (bulgăreşti) sau finougrice (maghiare) 
care s-au stabilit acolo pentru câtăva vreme, 
înainte de a găsi o patrie mai înfloritoare şi mai 
bogată. 

Deasupra acestei prelungiri a stepei ruseşti, 
întinsele câmpii nu prezentau decât rar păduri 
mici; cursuri de apă de mic debit le traversau, şi 
nicăieri până la marginea râului care formează 
graniţa orientală a ţării, nu se constată în 
documente, aglomerări mai importante de 
populaţie. Cât despre punctele unde au fost 
concentrări omeneşti, trebuie să admitem că 
locuitorii nu erau deosebiţi de ţăranii români 
care locuiau Moldova între Prut şi Carpaţi. 

* 

La începutul sec. al XlV-lea încep să apară 
însemnări istorice. în 1330 un guvernator tătar 
se găsea la Maurokastron, pe care românii o 
numeau deja Cetatea Albă. Sf. Ion, negustor din 
Trebizonda, a suferit acolo martiragiul. Viaţa sa, 



povestită la aceeaşi epocă constată, de 
asemenea, şi prezenţa unei populaţii jidoveşti, 
şi fără îndoială grecii erau de asemenea foarte 
numeroşi. 

Stabilirea genovezilor la Cetatea Albă şi la 
Licostomo, aşezată într-o insulă de la gurile 
Dunării, purtând acelaşi nume, adică, Gură de 
Lup - în acest Licostomo pe care grecii şi după 
aceea românii au botezat-o Chilia (de Călugări) 
- sau mai mult, pentru că vechea formă 
grecească este Kellia - „Chiliile", deci 
mănăstirea - a trebuit să urmeze ceva mai 
târziu. 

Pe la mijlocul acestui secol al XlV-lea, 
corăbii veneţiene acostară aici ca să-şi procure 
grâul adus din regiunile interioare. Un lung 
conflict izbucneşte între cele două republici 
italiene, pentru posesiunea acestui punct de 
sprijin de unde influenţa lor economică putea să 
radieze pe teritoriul la nord de fluviu. 

Când viitoarea Dobroge, vechea Scytie 
Minoră, intră sub dominaţia unui Şef balcanic cu 
nume românesc, deşi, având legături cu prinţii 
care-şi împărţeau imperiul bulgar, Dobrotici, 
acest potentat care a transmis puterea fiului său 
Ivanco, de apariţiune foarte trecătoare, intră în 
conflict cu Genovezii pentru aceeaşi posesiune 
a gurilor Dunării, înainte de sfârşitul secolului al 



XlV-lea. 



* 

Aceştia rămăseseră totuşi în cele două 
centre ale ţării, la Cetatea Albă, ca şi la 
Licostomo-Chilia, nu fără oarecare dependenţă 
politică faţă de prinţul tătar al stepei, dincolo 
mult un episcop, păzitor al mormântului Sf. Ion 
Martirul, peste anul 1400. 

Tot ceea ce am spus cuprinde, precum se 
vede, această singură fâşie danubiană formând 
ca un teritoriu aparte, ale cărei interese şi 
legături trebuiau să fie cu totul deosebite de 
districtele rurale care se întindeau spre nord. 

O civilizaţie foarte importanţă, justiţie, 
bizantină şi jumătate italiană, cu o foarte 
puternică nuanţă de Levant, s-a dezvoltat aici: 
se găseau consuli, soldaţi genovezi, negustori 
de diferite naţionalităţi: greci, ovrei, armeni şi 
chiar, la Moncastro - Cetatea Albă, pe care 
grecii o numeau şi Asprokastron, un episcop, 
păzitor al mormântului Sf. Ion Martirul. 

Când, în munţii Ţării Româneşti, la Argeş, o 
dinastie reuşi să strângă fragmentele, care 
duseseră până atunci o viaţă liberă, ale 
organizaţiei politice române şi când acest 
Principat „a toată Ţara Românească" se întinse 



curând până pe malul stâng al Dunării, 
înglobând portul Brăila, foarte frecventat, şi 
împrumutând Vicinei, aşezată pe malul drept al 
Dunării, în Dobrogea actuală, primul său 
episcop canonic - ceea ce presupune cel puţin 
o influenţă politică a Ţării Româneşti asupra 
acestor regiuni a vechii Scytii Minore - Chilia a 
fost supusă şi ea acestui regim. 

Este foarte posibil ca Genovezii să fi rămas 
câtăva vreme sub această autoritate 
românească, care înlocuia suzeranitatea tătară 
ce se regăseşte de asemenea la Caffa, şi în 
toate posesiunile Republicii în Crimeea.în 1410 
Genovezii treceau Moncastro între posesiunile 
lor, dar acum posesia teritorială aparţinea vechii 
Moldove născânde care organiza spre Nord 
forţele naţionale române. 

Acestei Moldove a lui Alexandru cel Bun îi 
vor aparţine întâile fundaţiuni politice în teritoriul 
rural de la Nord de Chilia şi Moncastro, teritoriu 
care nu va purta decât după anexiunea arbitrară 
din 1812 făcută de Ruşi, numele tot atât de 
arbitrar sub raport geografic, de Basarabia. 

O menţiune, în cronicile ruseşti ale Lituaniei 
din secolul al XlV-lea vorbeşte de un prinţ lurg 
Coriatovici, aparţinând dinastiilor rutene, pe 
care Moldovenii l-au chemat ca să ocupe, 
pentru puţină vreme tronul principatului lor 



fundat cu zece ani înainte de un emigrat al 
comitatului unguresc de Maramureş, Bogdan. 

Acest cneaz ar fi avut sub ordinele sale toată 
ţara până la malurile Nistrului, deoarece ar fi 
avut un conflict cu Tătarii, care încetaseră să 
mai fie stăpâni acestor ţinuturi din chiar 
vecinătatea fluviului. Nu s-a găsit însă niciodată 
originalul documentului conţinând o donaţie în 
legătură cu acest eveniment. Avem a face cu un 
grosolan falsificat. 

* 

în orice caz, urmaşul său, aparţinând vechii 
dinastii, Roman, se intitula: Domn al întregii ţări 
„de la munţi până la malurile Mării (Negre)", 
astfel că posesiunea de către Moldoveni a 
acestor ţinuturi este absolut incontestabilă. 

în această epocă, spre 1390 se aflau pe 
Nistru două cetăţi: aceea de la Hotin, la Nord 
aceea de la Tighina, Tehyn, pentru Podolienii 
vecini, mai spre sudul Moldovei, pe această 
graniţă. Originea acestor castele este obscură: 
este sigur că dezvoltarea lor era datorită 
exclusiv existenţii unui comerţ internaţional a 
cărui creştere începe cu creaţiunea 
Principatului românesc. 

Ceva mai târziu Alexandru cel Bun a chemat 



de la Cetatea Albă pe mitropolitul canonic al 
Moldovei, tot aşa precum Alexandru, Domnul 
Ţării Româneşti a cerut cetăţii Vicina pe cel 
dintâi mitropolit al ţării sale. 

Aceste fapte singure ar ajunge ca să 
dovedească strânsa dependenţă în care aceste 
porturi dunărene se găseau faţă de formaţiile 
politice născânde ale naţiunii româneşti. 

* 

Acest mitropolit îşi făcu intrarea în Suceava, 
capitala Ţărei, cu un mic număr de soldaţi şi tot 
acolo a fost fixat locul de aşezare al supremei 
autorităţi ecleziastice. Călătorii ruşi, ale căror 
scurte însemnări privind calea urmată de ei - 
însemnări traduse şi publicate de d-na Hitrovo - 
arată că pe atunci, Cetatea Albă continua să fie 
debuşeul către Marea Neagră a regiunilor din 
interior, de o parte şi de alta a Nistrului; dar ele 
vădesc, de altă parte, că oraşul nu întreţinea 
nici o legătură politică cu aceste teritorii 
podolene care căzuseră din mâinile marelui 
prinţ al Kievului în ale regelui lituan al Poloniei. 

Un călător francez, Guillebertde Lannoy, 
care a trecut prin teritoriul dintre Prut şi Nistru pe 
timpul domniei lui Alexandru cel Bun, ajungând 
până la „Bellegrade" - Bialogradul Polonezilor 
- această Cetate Albă, a aflat pe reprezentanţii 



regelui vecin, aliat al numitului prinţ moldovean, 
lucrând ca să fortifice această cetate importantă 
care era destinată să reziste vreme de trei 
sferturi de veac a repetatelor atacuri ale turcilor. 

Planurile lui Sigismund, împărat şi rege al 
Ungariei, privind o parte a Moldovei, şi tratatul 
încheiat de acest prinţ cu regele Poloniei pentru 
împărţirea întregului teritoriu moldovenesc n-au 
avut nicio urmare practică. Alexandru şi-a 
păstrat numai Cetatea Albă - silit să 
părăsească pentru moment Chilia vecinului său 
muntean - dar a început, zidind mănăstirea 
Căpriana, dincolo de Prut, marea operă de 
colonizare care a dat acestei părţi orientale a 
Statelor sale o populaţie mai numeroasă şi a 
deschis calea unei civilizaţii superioare celor 
dintâi începuturi ale vieţii patriarhale. 

Moldovenii erau atât de bine înfipţi în 
Basarabia, până la limitele ei extreme de Sud, 
încât, atunci când, după moartea lui Alexandru 
cel Bun, fiii acestuia se certară pe moştenirea 
lui şi-şi împărţiră veniturile Ţării; Ştefan, fiul al 
doilea, capătă astfel posesiunea vechii 
Basarabii româneşti, cu Chilia, o nouă cetate pe 
malul stâng al fluviului, în faţa insulei pe care se 
găsea Chilia genoveză, Licostomul din secolul 
al XlV-lea. 



Cetatea Albă îi aparţinea, de asemenea, şi 



un document veneţian din 1435 menţionează 
pe „călugărul" care comanda în această ultimă 
fortăreaţă pe care Polonii mai nădăjduiau încă 
să o poată alipi teritoriului lor. Această nădejde 
fu mai înrădăcinată în momentul când urmaşul 
lui Ştefan, nepotul său, tânărul Alexandru, 
stăpânea această Moldovă de Sud-Est, supt 
tutela rudelor sale polone şi a nobililor care 
aparţineau partidului puternicului rege vecin. 
Acestea se petreceau în timpul când, Mahomed 
al ll-lea, cuceritorul Constantinopolului, 
devenind stăpânul Mării Negre, principalul scop 
al Turcilor trebuia să fie de acum încolo să-şi 
întindă puterea peste Caffa genoveză şi peste 
amândouă porturile moldovene. 

Cetatea Albă şi Chilia îi rezistară; lucrările de 
fortificaţie continuau fără încetare de la o 
domnie la alta. S-a găsit, sunt câţiva ani, piatra 
scoasă din zidurile primei cetăţi, care 
menţionează că lucrările au fost terminate în 
anul 1440 de către comandantul moldovean al 
cetăţii. Inscripţiunea este redactată în greceşte. 
Pentru fiecare din aceste fortăreţe erau câte doi 
şefi aleşi dintre cei mai energici boieri 
moldoveni, care aveau legături particulare cu 
dinastia domnitoare. 

Chilia fusese câtăva vreme în mâinile 
puternicului apărător al creştinătăţii, în aceste 



regiuni româneşti, ca şi în cele de dincolo de 
Dunăre, în pământ slav, loan Huniade, român 
din Transilvania. El a aşezat aici o garnizoană, 
şi se găsiră la sfârşitul secolului al XVI-lea, în 
oraşul recucerit de la Turci, tunurile care purtau 
emblema corbului cu crucea în cioc, blazonul 
acestei familii. Aceasta nu împiedica 
proprietatea teoretică a prinţilor români, susţinuţi 
şi tutelaţi de Huniade, asupra Chiliei, şi această 
posesiune ţinu până în momentul când Ştefan 
cel Mare, îndată după moartea lui Huniade, un 
Român înlocuind pe celălalt în sarcina de a 
continua opera de cruciadă şi de apărare a 
creştinătăţii împotriva invaziei otomane, puse 
stăpânire pe această moştenire moldovenească 
împotriva unui uzurpator şi începu o domnie cu 
caracter regal, care pentru tot Orientul însemna 
o rezistenţă dârză de aproape o jumătate de 
secol faţă de cucerirea musulmană. 



Basarabia sub Ştefan cel Mare, Urmaşii săi 
până la sfârşitul veacului al XVI-lea 

în ceasul când începu această mare domnie, 
organizaţia Basarabiei progresase foarte mult. 
Hotinul, ocupat pentru scurtă vreme de Poloni, 
care adăposteau aici pe uzurpatorul izgonit de 
Ştefan, era una din principalele vămi ale acestui 
principat, al cărui comerţ era într-o continuă 
creştere, către Caffa din Crimeea, de-o parte, şi 
către Cetatea Albă, de altă parte. Tighina 
devenise şi ea un oraş destul de important prin 
numărul călătorilor care se îndreptau chiar către 
această „Tatarie", adică spre posesiunile 
genoveze din Marea Neagră. Călătorii care, ca 
Jean de Wavrin, în 1445, se ocupă, în legătura 
cu cruciada Papei şi a Ducelui de Burgundia pe 
Dunăre, de vechiul Moncastro, aflară aici o 
populaţie de caracter internaţional, numeroasă, 
liberă, trăind din comerţul cu Orientul grec şi 
musulman. Nici un vestigiu al drepturilor 
Genovezilornu se păstrase; pârcălabii 
moldoveni ai cetăţii nu mai aveau rivali. 

Ici şi colo, izvoare contemporane, ca 
Guillebert de Lannoy, menţionează sate de-a 
lungul drumului urmat de călători. Pescăriile de 
pe Dunărea inferioară, furnizând cantităţi 
enorme de morun, erau arendate străinilor 



bogaţi, mai ales Greci; viitoarea Basarabie era 
străbătută de carele ţăranilor moldoveni, care 
transportau acest produs foarte căutat din cauza 
posturilor prelungite, către oraşele înfloritoare 
ale Galiţiei; Lemberg mai ales şi Cracovia. 

Se găseau de asemenea pescării foarte 
importante chiar şi pe Nistru, şi documente 
moldoveneşti din a doua jumătate a secolului al 
XVI-lea vorbesc de ele; aparţineau Domnului 
ţării, ca şi cele de la gurile Dunării, de care am 
vorbit. Sunt semnalate de asemenea stupării, 
mori, hanuri, stabilimente rurale cu vaste păşuni 
şi tot ceea ce poate să mai facă dovada unei 
colonizări foarte intensive. 

Se găseau ici şi colo şi unele aşezări 
religioase; cu toate acestea marile mănăstiri se 
aflau în Moldova occidentală, pe când dincolo 
de Prut erau numai case de rugăciune mai 
sărace şi care în cea mai mare parte trebuiau să 
ţină de cele dintâi. Este interesant de notat că 
printre stupăriile menţionate în aceste 
documente era una care aparţinea unui 
„Ecibee", care aminteşte numele pe care-l purta 
înainte oraşul Odessa. 

Aceste acte ale domnilor moldoveni vorbesc 
de asemenea de multe donaţiuni de pământuri 
basarabene. Erau mai ales războinicii care 
căpătau ca răsplată a vitejiei lor moşii în 



această regiune abia deschisă culturii. Aceste 
donaţiuni privesc bunuri aşezate chiar pe malul 
marelui fluviu oriental, Nistrul. Nu se găseşte 
nici un nume străin, căci Coman de la Bezin, 
Vâlcea, Luc Ecobescu şi nepoata sa, fiica lui 
Lazăr Prodănescu, nepoata lui Vârnav, şi 
Ivancu Mihăilaş, Dima, Ivaşcu, fiul lui Balaşin, 
Ion Cauteş, care a dat numele său satului 
Căutăşeni, Petru Durnea, Nicolae Matostat, 
Grigoraş Melciul, Căuş, care a fost fără îndoială 
strămoşul locuitorilor din Căuşani, bătrâna 
Gănguroaia, nevasta lui Gangur, ca şi Vâlcu, 
fiul Popii Zaharia care capătă un pământ la 
Vâlcov, lângă Dunăre, sunt desigur Români de 
viţă veche. Moldoveni aparţinând rasei celei 
mai autentice, şi, aceste nume, de origine aşa 
de curat românească, sunt singurele pe care le 
întâlnim în aceste acte de danie ale Domnilor. 

Printre boierii moldoveni, se găseşte în 1435 
un Vâlcea, de fel din Lipnic. 

Dar acest sat Lipnic, unde Ştefan cel Mare a 
câştigat o izbândă împotriva Tătarilor care i-au 
fost atacat principatul, se afla în Basarabia, 
lângă Hotin. 

Marele negustor Mihu, logofăt al Moldovei, 
avea o moşie pe râul Răut, la Procopeni, „cu 
mori şi cu stupi". Această proprietate îi venea, şi 



documentul o spune precis, de la „strămoşii 
săi". Chiar pe Nistru, la Raşcov, care se numea 
pe atunci Raşcovţi, el a cumpărat şi altă 
proprietate. 

în aceeaşi epocă sunt menţionate aşezări 
mai vechi de şefi ţărani care stăpâneau un 
centru rural, şi ei se numeau în curată limbă 
onomastică românească, Dănilă şi Budul. Până 
foarte târziu, în documentele veacului al XVIII- 
lea, ţăranii proprietari obţin confirmarea 
drepturilor lor ca venind din vremuri foarte vechi, 
asupra cărora nu se mai păstrau actele de 
proprietate. 

întâia faptă a lui Ştefan cel Mare în aceste 
regiuni orientale ale principatului său, a fost 
aceea de a încerca să recâştige cetatea sa de 
la Hotin. Curând, conducătorul cetăţii, Goian, 
apoi Vlaicu, propriul unchi după mamă al 
Domnului, comandară pe Nistrul superior. 
Câţiva ani mai târziu, o invazie tătărească a fost 
respinsă, după cum spuneam, la Lipnic, unde 
Eminec, fratele Hanului Crimeii, a căzut în 
mâinile învingătorilor moldoveni. 

Ca să apere de-acum încolo această regiune 
din ce în ce mai înfloritoare, împotriva 
devastărilor de acelaşi fel, din partea unui vecin 
rău pe care nicio forţă nu-l putea stăpâni, Ştefan 
ridică o nouă cetate, aşezată chiar în mijlocul 



provinciei, la Orhei (numele nu are în el nimic 
slav; el vine de la ungurescul „varhely" - 
regiune întărită -, termen care trecuse de mult în 
vorbirea curentă a Românilor). 

Cel dintâi comandant al cetăţii a fost un 
locuitor din chiar această regiune: fiul 
„jupânesei Gânguroaia" dintre ganguri, care 
aveau proprietăţi pe râul Botna, la Puhoiul; 
unchiul lui Ştefan cel Mare urmă după Gangua, 
care după scurtă vreme se întoarse ca să ocupe 
iarăşi locul său. 

Se cunosc chiar numele soldaţilor care 
opuneau în acest loc rezistenţă creştină 
împotriva hoardelor Hanului. Lângă un Moluscă, 
ce putea fi de fel din Padolia, e un Neicea, un 
Cosma Răzan şi un Drăguş, toţi Români, căci 
Domnii aveau obiceiul să colonizeze cu soldaţii 
lor pământurile vecine cu graniţa. 

Din 1462, Ştefan a căutat să tragă foloase de 
pe urma greutăţilor în care se găsea Domnul 
Ţărei Româneşti, Vlad Ţepeş, atacat de 
Sultanul Mahomed II în persoană, pentru a 
stăpâni întreaga graniţă a Moldovei pe Dunăre, 
prin cucerirea Chiliei. 

Ştefan fu rănit şi silit să părăsească lupta. 

Trei ani mai târziu, aproape fără să verse 



sânge, el ajunse să stăpânească vechea 
colonie genoveză. 

De altfel, Ştefan cel Mare era în legătură de 
familie cu prinţii creştini ai Crimeii. Comneni 
imigraţi, care locuiau într-un castel stâncos la 
Mangup, fortăreaţă a Sfinţilor Teodori (Tiron şi 
Stratilat). Măria, soţia Domnului moldovean, era 
însăşi sora acelui prinţ grec al Crimeii. 

Munteni ca şi Moldoveni, apărară Caffa 
împotriva Turcilor lui Mahomed. 

De asemenea, la Lerici, în locul unde Niprul 
se varsă în Marea Neagră, Ştefan cel Mare a 
ales un prilej bun ca să-şi instaleze ostaşii 
acolo. 

Turcii erau cu totul hotărâţi să pună capăt 
posesiunilor creştine de pe malul nordic al Mării 
Negre, devenită domeniul lor maritim. în 1475 ei 
somară pe Ştefan cel Mare să plătească tributul 
rămas în urmă şi să cedeze aceste două cetăţi. 
Caffa fu cucerită de ieniceri, dar Moldovenii 
erau în măsură de a rezista. Duşmanul, a cărui 
apariţie era anunţată pentru aceeaşi dată în faţa 
Chiliei şi a Cetăţii Albe, nu apăru. Noi lucrări de 
fortificaţie fură îndeplinite sub conducerea 
pârcălabilor Cetăţii Albe, Luca şi Hrăman. Şi în 
1476, porturile moldovene se menţinură, cu 
toate că în cursul acestui an Voievodul 



moldovean, care învinsese pe beglerbegul 
Rumeliei în luna ianuarie a anului precedent, fu 
la rândul său strivit de către soldaţii de elită şi 
artileria sultanului însuşi, în pădurile Carpaţilor 
din judeţul Neamţ. în 1479 se făceau noi lucrări 
la Chilia şi se termina un zid în incinta Cetăţii 
Albe, foarte frumos, împreunând elemente 
bizantine şi italiene. 

Dar în 1484, tocmai când Ştefan se putea 
crede garantat prin tratatul de pace încheiat 
între prietenul şi suzeranul său Mateiaş 
Corvinul, regele Ungariei şi noul sultan, Baiazid 
II, Turcii şi Tătarii căzură pe neprevăzute asupra 
porturilor Moldovei de sud, întrebuinţând şi 
trupele conduse de Vlad, domnul Munteniei, 
duşmanul Moldoveanului. Nu fără o rezistenţă 
înverşunată a pârcălabilor, care pieiră în luptă, 
ienicerii se instalară pe crenelele ambelor 
porturi. Majoritatea locuitorilor trebuia să 
emigreze la Constantinopol, pentru a contribui 
la repopularea capitalei Imperiului otoman. 
Numai din Cetatea Albă fură transportate „200 
de familii de pescari români". O lată fâşie de 
teritoriu a fost dezlipită din Moldova pentru a 
servi drept ţinut la întreţinerea, ca raia, a acestor 
noi posesiuni ale „împăratului" turc. 

în cursul mai multor ani, Ştefan îşi întrebuinţă 
toate sforţările pentru a recâştiga posesiunea 



acestor porturi pierdute, absolut necesară 
pentru existenţa însăşi a unui mare comerţ de-a 
lungul Moldovei. în 1485, el se lupta lângă lacul 
Catalpug împotriva lui Balibeg, fiul lui Malcoci, 
comandantul turc al Dunării de jos. El se duse 
chiar să presteze jurământul de credinţă, mult 
timp întârziat nu atât de către sentimentul 
propriei sale demnităţi şi al importanţei politice, 
către regele Poloniei, loan Albert, fiul lui 
Cazimir. Acesta, după încoronare, urmă sfaturile 
unui aventurier italian, şi, lăsând să se creadă 
că vine în ajutorul Domnului moldovean pentru 
a-l ajuta să alunge pe Turcii stabiliţi pe teritoriul 
său, începu asediul capitalei Ţării, căci spera 
să-l poată înlocui pe Ştefan prin propriul său 
frate, Sigismund, un „fără ţară". învins, regele 
pierdu la întoarcere cea mai mare parte a 
armatei sale în pădurile Moldovei de Nord, şi 
Turcii rămaseră ca mai înainte la Chilia şi 
Cetatea Albă. Ştefan nu se mai gândi să-i 
scoată, protestând cu tărie în faţa creştinătăţii 
occidentale, la Veneţia, pentru faptul că era 
constrâns să încheie o alianţă cu Turcii care pe 
Ştefan îl dezgusta: el trebui să accepte ca 
prieteni pe acei pe care nu-i vroise ca stăpâni. 

De atunci înainte Moldova, devenită de fapt 
vasala Imperiului otoman, care îi deţinea 
principalele porturi, se oprea cu mult înainte de 
linia Dunării, pe o frontieră vagă, greu de apărat 



împotriva vecinilor atât de întreprinzători şi puţin 
dispuşi să-şi supuie poftele exigenţelor 
tratatelor. Mari hotare fură stabilite la Ciubărciu, 
pe Nistrul de jos, centru de emigranţi unguri, 
aparţinând eresiei husite. întâlnim aici, în 1 526, 
doi pârcălabi: Fătul şi Tomşa. 

Pe cursul superior al fluviului, la Soroca, 
cetate menţionată pentru prima dată în 1510, un 
alt comandant moldovean veghea asupra 
mişcărilor Turcilor care rătăceau prin stepă. 

Totuşi, dacă marele avânt comercial al 
Moldovei a fost oprit, dacă autonomia sa a fost 
de acum înainte supusă la multe uzurpări din 
partea puternicului vecin şi suzeran, viaţa 
românească a continuat să se organizeze în 
marea parte a teritoriului rămas liber între Prut şi 
Nistru, unde nici o altă naţiune nu cerea 
întâietate asupra indigenilor moldoveni. Fără a 
întrerupe continuitatea, în teritoriile insuficient 
populate, pe care documentele le numesc 
„pustii", voievozii dădeau pământuri 
războinicilor lor, sfetnicilor lor. Numele acestor 
proprietari sunt cu totul româneşti: Radu 
Drăculea, Bilăi, Dan Bolea, Starostescu, 
Roman, Ciurea, Dragotă, Săcuianul; boieri 
puternici şi bogaţi, ca Vistiernicul luga, 
Logofătul Tăutu, ţin să aibă pământuri în 
această regiune orientală. Tot aşa Luca Arbore, 



regentul principatului sub nepotul omonim al lui 
Ştefan. Vedem chiar logofeţi ai Domniei, ca 
Nicoară şi Cârceiu, care se stabilesc acolo. 
Sunt date şi proprietăţi cu condiţia de a servi ca 
soldaţi în cetatea vecină, ca de pildă Soroca. Ici 
şi colo apar vechii proprietari, judeţii satelor, 
mereu Români, reprezentându-şi comunităţile: 
Căliman, loachim, Lucaciu. Până către 
jumătatea secolului al XVI-lea se găsesc cu 
proprietari de pământuri în Basarabia principalii 
boieri ai ţării: Şerpe, capul răscoalei împotriva 
lui Ştefăniţă, vistiernicul Sima, stabilit la Cobile, 
Vitold, sfetnicul lui Petru Rareş, fiul nelegitim al 
lui Ştefan, Fătul, pârcălabul Ciubărciului, noua 
cetate menţionată mai sus, un urmaş al 
bogatului negustor grec Calian sau Kaloiani 
care trăia sub Ştefan cel Mare, logofătul Teodor, 
amestecat în cariera dramatică a lui Petru 
Rareş, pârcălabul Frăţian, paharnicul Doamnei 
Sârboaice Ecaterina-Elena, soţia lui Petru 
Rareş, Nicoară, apoi Cosma Gheanghea, 
pârcălabul Romanului. 

Erau proprietăţi foarte întinse şi documentele 
precizează că ele „începeau de la Prut şi 
mergeau până la râul Cahul" sau „începeau de 
la lacul lalpug pentru a se întinde până la 
Cahul". 

Prin pustiu erau săpate puţuri, ale căror 



nume sunt întâlnite în aceleaşi acte, şi, de 
fiecare dată, acel care plăteşte săparea puţului 
este un Român: femeia lui Chichiţă, Ştefan 
Bujac etc. 

Mănăstirile Moldovei apusene continuau să- 
şi păstreze şi chiar să-şi sporească domeniile 
de peste Prut. Căpriana, ctitoria lui Ştefan cel 
Mare, închinată mai târziu Muntelui Athos, avea 
sub dependinţa stareţului unsprezece sate, 
situate, fără excepţie, în aceeaşi regiune, şi 
numele lor, ca şi cea mai mare parte a numelor 
din Basarabia, indicau întotdeauna pe străbunii 
rasei româneşti: Onea, Băltea, Luca, Glăvaş, 
Duma, Vornicul, Scorca, Şendrea, Todor, Popa. 

Petru Rareş începuse un război înverşunat 
împotriva regelui Poloniei pentru posesiunea 
Pocuţiei, care i-arfi completat la Nord 
voievodatul şi pe care, încă din epoca lui 
Alexandru cel Bun, sub forma ipocrită a unui 
zălog de împrumut, Domnii moldoveni o 
administrau şi o transmiteau urmaşilor lor. 
Bogdan, fiul lui Ştefan, visând o căsătorie 
regală în Polonia, renunţase la drepturile sale, 
dar fratele său bastard, Petru, tindea să 
redeschidă procesul. Dar aceste duşmănii cu 
regele vecin aduseră o intervenţie a Turcilor, 
cerută expres de către ambasadorul polon la 
Constantinopol; părăsind ţara, Soliman 



Magnificul transformase biserica din Tighina în 
moschee şi stabili pe ienicerii săi în cetăţuie, 
care se numi de atunci cu numele turc Bender, 
adică „poartă". Raiaua acestei noi cetăţi turceşti 
era foarte întinsă, şi Basarabia se împărţi de 
atunci în două părţi aproape egale. Numai 
Nordul, de la râul Bâc, aparţinea Domnului; 
restul era ţinut împărătesc, supus direct 
administraţiunii turceşti. 

Era o pierdere atât de dureroasă pentru 
Moldova, al cărei hotar devenea inform, fără a 
mai socoti pierderea anterioară a porturilor 
indispensabile, încât chiar Domnul improvizat 
de către Turci, Ştefan - pretins fiu al lui Ştefan 
cel Mare şi care era de fapt nepotul lui, născut 
dint-un tată care a murit ostatec la 
Constantinopol -, făcu tot posibilul pentru a 
recupera ţinutul pierdut. Nereuşind în misiunea 
pe care i-o impunea toată boierimea ţării, el fu 
omorât, şi înlocuitorul său, boierul Cornea, care 
luă numele marelui şi „bunului" Alexandru, 
începu imediat lupta pentru a alunga pe Turci 
de pe ţinutul cucerit de Soliman. Atunci Sultanul 
reînscăună pe Petru, care se prezentase la 
Constantinopol pentru a cere iertare, şi, dacă 
vechiul Domn întors în principatul său, a tăiat 
capul uzurpatorului, el nu a abdicat pentru 
aceasta la idealul pe care îl reprezentase 
ridicarea tragică a lui Cornea. El merse până la 



a încheia un tratat cu Electorul de Brandeburg, 
şeful unei ultime tentative de cruciadă pentru 
recâştigarea Budei, ocupată recent de către 
Turci. îi trimise vite, îi făcu un împrumut, dar 
moartea îl surprinse fără a fi putut transmite 
moştenitorilor săi Moldova întreagă, în afară de 
porturi, pe care o moştenise de la înaintaşi. Şi 
Hotinul fusese asediat de către Poloni la 1538, 
în momentul apariţiei Sultanului. Poate că acest 
fapta împiedicat pe Soliman să stabilească 
acolo o garnizoană ca la Tighina. 

în 1562, un aventurier grec, fost caligraf şi 
poet laureat al lui Carol Quintul, protestantul 
socinian lacob Basilikos, zis „eraclidul" şi căruia 
amintirea poporului nu i-a păstrat decât calitatea 
sa de despot al anumitor insule din Arhipelag, 
asigurându-se de sprijinul unui nobil polon, din 
aceeaşi speţă aventurieră, Albert Laski, îi lăsă 
zălog Hotinul. Puţin după aceea, cetatea reveni 
Moldovei, dar Alexandru Lăpuşneanu, fiul lui 
Bogdan şi reprezentantul politicii loiale faţă de 
Turci, primi propunerea suzeranului său de a 
dărâma zidurile Hotinului ca şi ale celorlalte 
cetăţi. Aceste centre continuară totuşi să fie 
puncte de vamă şi ştim, după nişte socoteli 
păstrate până la sfârşitul secolului al XVI-lea, că 
afluenţa negustorilor greci şi levantini, venind 
de la Sud, şi a negustorilor poloni îndreptându- 
se spre Constantinopol, era foarte importantă. 



Totuşi politica aceasta creştină mai găsi încă 
reprezentanţi, loan, zis cel Cumplit, fost bijutier 
la Constantinopol, dar descendent autentic din 
neamul lui Ştefan cel Mare, refuză să plătească 
un bir mai ridicat şi în 1574 el reîncepu atacul 
împotriva comandanţilor turci ai Dunării de Jos. 
învins şi împresurat de Turci, cu toată vitejia 
Cazacilor veniţi în ajutorul său, el nu avu 
satisfacţia de a păstra cuceririle trecătoare. 
După el, nu o dată aceste ţinuturi basarabene 
au fost încălcate de Cazaci, strânsură de 
indivizi aparţinând mai multor rase, care, 
scăpând mai ales de tirania seniorilor poloni, se 
stabiliseră la cataractele Niprului şi înţelegeau 
să facă împotriva Tătarilor meseria pe care o 
practicau aceşti tâlhari musulmani ai stepelor. 
De nenumărate ori, escortând hatmani de o 
descendenţă mai mult sau mai puţin verificabilă, 
ei străbăteau teritoriul dintre Nistru şi Prut şi 
jefuiau pe negustorii adunaţi la bâlciurile de pe 
frontieră, ca la Orheiu, sau riscau chiar să 
asedieze pe Turci la Bender. 

Mai târziu, când războiul lui Rudolf II, 
împăratul Germaniei, împotriva Turcilor, susţinut 
de Sfântul Scaun, luă caracterul unei cruciade, 
înglobând şi pe creştinii din Orient, Aron, 
Domnul Moldovei, fiul lui Alexandru 
Lăpuşneanu, ajunse să pună mâna pe Ismail (în 
româneşte Smil), noua cetate turcească aşezată 



la est de Chilia, iar soldaţii răzbunării creştine 
apărură şi în faţa Cetăţii Albe. Şi de această 
dată erau amestecaţi Cazacii, dar, după cum 
am spus, era vorba numai de o bandă de exilaţi 
pe hotare, soldaţi-bandiţi, care se întorceau 
totdeauna la adăpostul lor de pe Nipru şi a căror 
apariţie nu avea nici un caracter naţional. 

* 

Cu toate aceste evenimente, regiunea 
basarabeană îşi păstra prosperitatea pe care şi- 
o datora numai regimului Domnilor Moldovei şi 
iniţiativei colonizatoare a boierilor şi călugărilor 
acelei Moldove occidentale. Statistici, datând 
de la sfârşitul secolului al XVI-lea, vorbesc de 
marele număr de turme care serveau la 
aprovizionarea Constantinopolului. Marii 
proprietari ai ţării îşi măreau fără încetare 
posesiunile de peste Prut; astfel Ureche, sfetnic 
al mai multor Domni timp de 30 ani, care obţinu 
de la unul din aceşti potentaţi, leremia, o moşie 
lângă lacul lalpug şi cumpără alte moşii de la 
vechile familii Puică şi Grecul. Vodă leremia 
însuşi, aparţinând familiei Movilă, care se 
sprijinea pe Poloni - garda moldoveană fiind 
compusă din soldaţii regelui vecin şi moneda 
polonă fiind bătută şi pentru principat, cu un 
semn distinctiv -, avea o mare parte din 
bunurile sale în această Moldovă Orientală. 



Viaţa românească era acolo atât de profund 
înrădăcinată, încât Turcii de la Bender 
întrebuinţau limba română în corespondenţa lor 
cu starostele vecin de la Raşcov, în Polonia, şi 
trebuie să notăm că în această corespondenţă, 
din care s-a păstrat o singură bucată, begul 
otoman nu numeşte „Bender" cetatea, ci 
păstrează vechiul nume românesc: „Tighina". 

Viitoarea Basarabie era la această epocă - 
sfârşitul sec. XVI şi începutul sec. XVII - un 
teritoriu solid organizat pentru a servi drept zid 
de apărare restului ţărilor româneşti. Toate 
cetăţile se menţineau: se găsesc pârcălabi de 
Ciubărciu până la sfârşitul acestei epoci. Către 
anul 1580 era la Orhei un comandant destul de 
energic pentru a putea urmări bandele de 
Cazaci până la Pereiaslave, foarte departe de 
fluviul-hotar. Dacă deci Chilia şi Cetatea Albă 
rămaseră în mâinile Turcilor, Galaţii, pe malul 
drept al Prutului, câştiga o importanţă 
crescândă, iar pe malul celălalt, Tomarova sau 
Renii, pe pământul basarabean, devenea un loc 
important pentru comerţ, Hotin apare ca o cetate 
de mâna întâia, soldaţii Domnului Moldoveanu 
protejând acolo un comerţ înfloritor. Alungat de 
Mihai Viteazul, leremia Movilă şi familia sa 
căutară un refugiu la Hotin. Chiar pe linia 
Prutului, la Lăpuşna, de unde era originară 
mama lui Alexandru Lăpuşneanu, se formase o 



viaţă municipală şi s-au păstrat acte datând de 
la această comunitate, după cum există altele 
de la Hotin. 

Cât despre interiorul Basarabiei, avem în 
1584 o mărturie care corespunde, după un 
interval de un secol şi jumătate, cu aceea a lui 
Guillebert de Lannoy. lată de fapt ce ne 
povesteşte un călător, Francisc de Pavie, 
seigneurde Fourquevaux, care vorbeşte şi 
despre pescuitul de pe Dunărea de jos, despre 
Cetatea Albă, Akkermanul Turcilor, cu 
„mahalalele mult mai mari decât oraşul şi 
casele construite în întregime, din lemn" locuite 
bineînţeles de Moldoveni. „Pe aceste drumuri 
întâlneam adesea câte 20-30 de căruţe care 
mergeau împreună; pe fiecare din ele era o fată, 
întorcându-se de la târgul din satele din 
apropiere, extrem de frumoase şi nesulemenite, 
cu o cunună de flori pe cap, pentru a arăta că 
sunt încă de măritat. Trecând, cumpăram de la 
ele lapte, prepeliţe (pe care ele le numeau în 
limba lor aşa) şi ouă, de care multe din aceste 
fete aveau căruţele pline până sus, şi orânduite 
în aşa fel, încât mergeau pe ele şi se susţineau 
fără să le spargă". Este vorba de ţinutul 
Hotinului, unde în urma stabilirii Turcilor la 
Cameniţa, ţăranii ruşi de pe malul stâng al 
Nistrului se refugiaseră sub protecţia Paşei de 
Hotin, formând această insulă ruteană pe un 



teritoriu care, după cum se vede, la epoca în 
care fetele românce vindeau prepeliţe, era locuit 
de vechea populaţie băştinaşă. 



Secolele al XVII-lea si al XVIII-lea 



La începutul sec. XVII, un fapt istoric de mare 
importanţă intervenit pentru a schimba 
condiţiunile în care trăia populaţia românească 
dintre Prut şi Nistru, lată-l: 

Răspunzând unui atac, mult timp victorios, al 
coaliţiei creştine împotriva Imperiului otoman, 
Turcii s-au gândit să stabilească, nu numai în 
Dobrogea, pe care o străbătea o cale militară 
spre Nord, împotriva Poloniei şi, mai târziu, 
împotriva Moscoviţilor, dar chiar în această 
Basarabie de Sud, unde ienicerii ţineau 
garnizoană în cele trei cetăţi Ismail, Chilia şi 
Cetatea Albă, Tătari Nogai, importaţi din 
Crimeea, cărora li s-au dat locuinţe în mijlocul 
Moldovenilor, până la Căuşani şi chiar mai 
departe. 

Aceasta a fost de atunci un continuu subiect 
de preocupare pentru Domnii moldoveni, care, 
pe de altă parte, trebuiau să reziste incursiunilor 
repetate ale Cazacilor de la Nipru. Izbucnind 
războiul dintre Sultan şi regele Poloniei, ne 
închipuim starea în care au fost aduse acele 
ţinuturi înfloritoare până atunci şi pe care 
Domnul Moldovei, stăpânul lor, nu mai era în 
măsură să le apere. 



Din fericire, populaţia de la hotar avea o 
putere de rezistenţă cu totul extraordinară. 
Trebuie să mai adăugăm un spirit de 
independenţă puţin obişnuit, care, încă de la 
sfârşitul sec. XVI, făcea ca locuitorii ţinuturilor 
Orheiu, Soroca şi Lăpuşna, soldaţi din 
generaţie în generaţie, să profite de primul prilej 
pentru a aduce, împotriva Domnului înscăunat 
la laşi, pretendenţi aparţinând castei militare a 
aventurierilor. O întreagă serie din aceşti Domni 
tineri, din care cei mai mulţi sfârşiră în mod 
nenorocit, fură ridicaţi pe scut de către această 
populaţie, ale cărei tendinţe la răscoală 
deveniră proverbiale. La Prut, unde se afla 
marele codru al Chigheciului, se întindea, pe 
ambele maluri ale râului, un alt centru de 
rezistenţă împotriva Nogailor din Bugeac, din 
această Basarabie sudică; timp de două secole 
aceşti locuitori ai pădurii, aceşti „Codreni", 
dădură, nu numai de furcă vecinilor lor 
musulmani, dar şi materiale de legendă 
cântecului popular. 

* 

Dar, după încheierea unei păci durabile între 
Polonia şi Imperiul otoman, lunga Domnie a 
Voievodului Moldovei Vasile Lupu reprezintă 
pentru Basarabia una din perioadele cele mai 
fericite ale istoriei sale. în momentul când obţinu 



tronul Moldovei, Logofătul Teodor lanovici 
constată că „între Nistru şi Prut nici o casă nu 
rămăsese în picioare"; douăzeci de ani mai 
târziu, vechea situaţie înfloritoare era complet 
restabilită, cel puţin până la năvălirea 
combinată a Tătarilor şi a Cazacilor lui Bogdan 
Hmelniţchi, care reprezenta o răscoală a 
ţăranilor împotriva marilor proprietari poloni şi 
tentativa de a întemeia un Stat al Ucrainei, care, 
sub toate raporturile, avu datorii de recunoştinţă 
către Moldova, ţară de o civilizaţie cu mult 
superioară. 

Vasile Lupu se ocupă personal de oraşul 
Orheiu, unde el clădi o frumoasă biserică de 
piatră care se păstrează încă; apăru el însuşi în 
această ctitorie a sa, cu prilejul expediţiei 
turceşti împotriva oraşului Azov. Chiar la Chilia, 
cu toată dominaţiunea turcească, el clădi o altă 
biserică. Au fost reparate zidurile vechilor cetăţi 
Soroca şi Orheiu. 

După marele rol al proprietarilor de pământ 
pe care îl avuse în Moldova Orientală familia 
domnească a Movileştilor şi familia aliată 
Barnovschi (de fapt boieri din Bârnova, lângă 
laşi, care, după ce obţinuseră dreptul de 
cetăţenie polon au adăugat numelui lor acest 
sufix polon), ca şi mai înainte familia Gole sau 
Golia, dintre care unul, leremia, pârcălab de 



Hotin sau staroste de Cernăuţi, a părăsit cauza 
Domnului său loan, rebel contra Sultanului, 
curtenii lui Vasile Lupu crescură, prin 
cumpărări, domeniul marii boierimi 
moldoveneşti, peste Prut. De această dată 
numărul documentelor este foarte mare, şi o 
cercetare atentă printre coborâtorii acestor mari 
familii, sărăcite astăzi, ar face şi mai bogată 
recolta de acte de donaţiune, cumpărări şi 
schimburi, pentru această epocă. Astfel, 
cronicarul Miron Costin poseda în Basarabia 23 
sate; fiica sa Elisabeta avea lângă Prut zece, 
dintre care unul, Cărăimăneşti, aminteşte 
numele lui Cărăiman, unul din principalii boieri 
ai epocii lui leremia Movilă, care trebuie să fi 
fost noul său întemeietor. Prin moştenirea lui 
Miron Costin, o nouă mare familie, originară din 
Constantinopol, unde se continua din epoca 
împăraţilor creştini, Cantacuzinii, avu posesiuni 
însemnate în Basarabia, până la Budele, lângă 
Soroca, şi în faţa târgului Mohilău, unde se ţinea 
unul din bâlciurile cele mai importante al 
acestor ţinuturi. 

Să amintim şi pe Grigorcea Crăciun, încă un 
cetăţean al regatului Poloniei, pe logofătul 
Gheanghea, a cărui soţie era înrudită cu familia 
lui Luca Stroici, boier foarte învăţătoare 
căpătase în Polonia, înaintea lui Miron Costin, o 
spoială de educaţie în spiritul Renaşterii, apoi 



pe Nicolae Prăjescu, a cărui familie era 
originară din satul Prăjeşti, lângă Lăpuşna, 
familia Donici, care a rămas în Basarabia sub 
dominaţiunea rusească, familia Ciogolea, care 
făcea parte din boierimea războinică, pe 
bogatul boier Bucioc, care muri tăiat de Turci, 
pentru a fi susţinut răscoala Domnului 
moldovean, de origine morlacă, Gaşpar 
Graziani, şi a cărui fiică, Tudosca, a fost prima 
soţie a lui Vasile Lupu. 

Sturzeştii, Buhuşii îşi cumpărară şi ei 
proprietăţi în această regiune. 

Urmaşul lui Vasile Lupu, fostul său logofăt, 
Gheorghe Ştefan, ale cărui proprietăţi erau spre 
Carpaţi, se ocupă şi el să-şi aşeze oamenii de 
credinţă peste Prut. Se pare chiar că tendinţele 
colonizatoare, expansiunea, datorită vitalităţii 
Românilor din Moldova, se întindeau la această 
epocă mai ales spre Sud-Est. Proba ne este 
dată chiar de faptul că unul din urmaşii lui 
Vasile Lupu şi ai lui Gheorghe Ştefan, Duca, 
simplu ţăran din Rumelia, care, prin inteligenţa 
şi bogăţiile sale, obţinuse succesiunea 
Domnilor războinici ai Moldovei, se grăbi să 
ceară turcilor, deveniţi stăpânii Ucrainei 
occidentale, acel ţinut, conţinând Ţiganovca, 
Nimirov şi alte locuri şi obţinu de fapt la 
Constantinopol, cu un nou tug (coadă de cal 



servind ca emblemă de înfeudare), această 
Ucraină al cărei Hatman se intitula. El clădi un 
palat pe malul drept al Nistrului, unde de altfel 
Raşcovul era acum proprietatea Ruxandrei, 
fiica lui Vasile Lupu şi văduva lui Timus, fiul lui 
Bogdan Hmelniţchi. Un secretar grec 
reprezenta pe Domn în acest nou ţinut supus 
jurisdicţiei sale şi lui i se datoreşte punerea în 
valoare a pământurilor, până atunci 
nedesţelenite, ale acestei bande occidentale a 
Micii Rusii. Era un negustor bogat, care 
stabilise acolo o parte din turmele sale de boi, 
pe care ţi-i exporta până la Danzig şi, prin acest 
port polon, până în Anglia. 

Este remarcabil faptul că, încă din sec. XVI, 
preoţii ruşi de religie ortodoxă, persecutaţi de 
politica religioasă a regilor Poloniei, veneau în 
Moldova pentru a fi hirotonisiţi de către 
episcopii români, iar cărţile bisericeşti erau 
trimise, în sec. XVII, în mare parte de către acest 
principat vecin în care, încă din epoca lui Vasile 
Lupu, tipografiile funcţionau fără întrerupere. 
Aceasta, fără a mai socoti numeroşii ţărani ruşi, 
care căutau adăpost în Moldova de Nord, dar 
totuşi aproape niciodată în acest ţinut 
basarabean care trebuia să fie mai târziu prada 
Ţarilor. 



Comerţul în acest mediu basarabean era în 



plină dezvoltare, ceea ce era foarte natural la un 
moment când schimbul între Orient şi Occident 
nu putea să se facă pe altă cale, când Caffa, 
căzută în mâinile Turcilor, devenise un simplu 
sat şi când, pe vechiul pământ moldovenesc, 
Chilia şi Cetatea Albă înseşi se găseau într-o 
stare de profundă decădere, astfel încât prin 
Reni şi prin Galaţi se făcea comerţul între 
Peninsula Balcanică, administrată direct de 
către Turci, şi provinciile creştine vecine cu 
Nistrul. Documentele mai amintesc şi un „drum 
al pescarilor", prin care se transporta nisetrul de 
la Dunăre, ca în secolul XVI. 

Totuşi nu trebuie să credem că instituţia marii 
proprietăţi ar fi secat această energie populară, 
atât de însemnată, la începutul sec. XVII, şi 
capabilă, după cum am văzut, să-şi impună 
voinţa Domnului sau să-i ridice un rival. Vedem 
pe cutare preot din Hotin cumpărând, pentru o 
sumă foarte însemnată, în acel timp, mai multe 
moşii din împrejurimi. Foşti ţărani liberi şi, 
câteodată, foşti soldaţi, ajung la o situaţiune mai 
însemnată Starosti de Hotin reuşesc să ia loc 
printre marii proprietari de moşii întinse din 
acele ţinuturi. Târgurile prosperau: un călător 
sirian, Pavel de Alep, care întovărăşea pe 
patriarhul Macarie, vizitând Orheiul, vorbeşte de 
străzile acoperite cu lemn, ca la laşi, de mori, de 
iazul vecin, străbătut de un pod durabil şi 



raportând 3 000 de galbeni pe an; Chişinăul, pe 
care l-am menţionat, după ce a depins mult timp 
de o biserică din laşi, tindea să devină liber. 
Dacă nu avem informaţii despre celelalte centre 
urbane, trebuie să admitem şi acolo o situaţie 
analoagă. Să nu uităm pe marele vameş al lui 
Duca Vodă, Păun, un ţăran probabil, care căuta 
şi el să aibă o proprietate în acele ţinuturi. 

Asemenea negustori, al căror număr 
sporeşte la Hotin, ca şi în acest nou centru, 
Chişinăul, a cărui nume vine fără îndoială de la 
numele vulgar al cascadei, îşi împart dominaţia 
bogatelor câmpii ale Basarabiei. De-a lungul 
Nistrului erau sate care prosperau prin bâlciurile 
lor periodice despre care am vorbit mai sus, sau 
prin trecerea negustorilor pe malul fluviului. 
Actualul port Dubăsari nu înseamnă altceva 
decât „satul trecătorilor pe dubase, băşici". 

Caracterul militar al acestei margini orientale 
a ţării - şi în acea epocă nimeni n-ar fi crezut 
vreodată că acel ţinut ar fi putut fi desemnat sub 
numele de Basarabia, fiind o Moldovă ca 
oricare alt ţinut al principatului -, se păstra 
foarte bine, aceasta ca urmare a pericolului 
tătăresc, pe de o parte şi pe de alta, ca urmarea 
războaielor neîncetate întreprinse de Turci sub 
impulsiunea Marilor Viziri din energica familie a 
Chiupruliilor, împotriva vecinilor lor creştini din 



Polonia şi din Moscova. 

Se ivi o serie întreagă de soldaţi basarabeni 
ca acei din familia Hâjdău, înrudiţi cu familia 
Domnului trecător - care i-a urmat lui Duca, 
Ştefan Petriceicu, şi mulţi alţii, care, de altfel ca 
atâţia tineri Moldoveni de la sfârşitul sec. XVII, 
îşi ofereau serviciile, fără deosebire, regelui 
Poloniei loan Sobieski, Ţarului Petru cel Mare, 
sau chiar lui Carol XII; astfel acel Sandu Colţea, 
care cerea, după moartea acestui rege, la 
Stockholm, permisiunea de a părăsi o ţară unde 
el nu găsea biserici de ritul său. 

Sub domnia lui Duca, locuitorii din Orhei şi 
Lăpuşna se răsculară din nou, având în fruntea 
lor pe un boier băştinaş bogat, Hâncul, care 
avea proprietăţi în părţile Chişinăului, unde a 
clădit o biserică şi o mănăstire de maici. 
Domnul a fost chiar obligat să se refugieze în 
dosul fortificaţiilor palatului său din laşi şi fu 
necesară intervenţia Turcilor, pentru a aduce pe 
rebel să cedeze. De atunci, proverbul 
moldovenesc continuă să fie aplicat la diferite 
situaţiuni istorice asemănătoare cu aceea din 
1671: „Vodă vrea şi Hâncu ba". 

După răscoală, acest Hâncu „şi alţi boieri din 
acel ţinut care se găseau la laşi" oferă să 
supuie Moldova regelui Poloniei. Mai târziu, 
după încheierea păcii de la Zurawna, în 1676, şi 



după insuccesul celor două campanii prin care 
Sobieskki credea să poată supune Moldova 
întreagă, în fine după pacea de la 1699, prin 
care Polonia nu obţinea decât restituirea cetăţii 
Kamieniec-Podolski, în faţa Hotinului, influenţa 
lui Petru cel Mare începe a se exercita, dar 
numai pentru a câştiga armatei sale cădeţi din 
familiile moldoveneşti, dornici de solde şi glorie 

Petru, nereuşind să menţină în Moldova pe 
prietenul şi aliatul său, Dimitrie Cantemir, 
binecunoscutul istoric al Imperiului Otoman, ca 
suveran al unei ţări căreia i s-ar fi înapoiat 
teritoriile smulse de către Turci, aceştia din 
urmă crezură de cuviinţă să se asigure 
împotriva a noi atacuri din partea Polonezilor şi 
a Ruşilor, luând Hotinul. 

Dela1713un Paşă înlocui pe căpitanul 
moldovean care avea reşedinţa acolo încă în 
luna iunie a anului precedent, şi, imediat, o 
nouă raia, un nou ţinut de administraţie directă 
otomană a fost format în jurul Hotinului, 
atrăgând acolo pe ţăranii care preferau să aibă 
libertăţi mai întinse pe acest pământ privilegiat, 
decât să mai trăiască sub dubla împilare a unui 
Domn de o fiscalitate excesivă şi a boierilor ale 
căror pretenţii creşteau odată cu scăderea 
veniturilor. 



Moldova nu mai avea deci decât partea 
centrală a Basarabiei, fără să poată atinge 
Nistrul în partea Benderului. în acest teritoriu 
mutilat, energia populară continuă totuşi să 
producă fenomene de revoltă; astfel llişcu din 
Orhei care, în 1740, chemă pe Ruşi şi veni să 
susţină, cu ocazia celei de a doua ocupaţii 
moscovite în Moldova, cauza lui Constantin 
Cantemir, general al Ţarului, care venea să 
ceară, cu armele în mână, moştenirea tatălui 
său. Musulmanii nu vroiau totuşi să se oprească 
la ultima limită a cuceriri şi a uzurpării lor. 
Tătarii năvăliră, încă din 1712, un nou ţinut 
moldovenesc, de o întindere de două ore în larg 
şi de treizeci şi două ore în lung. Ei fură alungaţi 
de acolo de un Domn moldovean, care 
dispunea de o influenţă mai mare decât 
predecesorii săi. Totuşi nomazii perseverară şi 
cronicarul Neculce asigură că unii boieri le 
permiteau să-şi întindă încă stăpânirea. Cu 
toate acestea, către 1780, hotarele nu 
întrecuseră o linie care, plecând de la Bender, 
urma drumul lui Traian până la Beştiman, tăia 
pe acea care se îndrepta spre pădurea 
Chigheciu şi se oprea la Prut. Harta stabilită de 
Rhigas, poetul revoluţiei greceşti, pe atunci în 
serviciul unui Domn român, în 1797, arată, cu 
toată preciziunea necesară, care era hotarul 
între teritoriul turc şi teritoriul Domnului, la acea 
epocă. La Căuşani, sat nenorocit, unde colibele 



de lut înconjurau bisericuţa moldovenească 
depinzând, de episcopul de Brăila şi Basarabia 
- un alt episcop fusese numit de către Patriarhul 
de Constantinopol pentru ţinutul Hotin şi 
episcopii moldoveni îşi întindeau şi ei 
jurisdicţiunea asupra judeţelor situate pe malul 
stâng al Prutului, acolo, la Căuşani, Hanul 
Crimeii îşi avea reşedinţa câteva luni pe an. 

S-a păstrat totuşi, din acest secol nenorocit, 
statistici de o limpezime perfectă, care ne permit 
să constatăm modul în care erau repartizate 
proprietăţile de pământ din Basarabia. Unele 
grupuri de ţărani liberi păstrau moştenirea 
strămoşilor lor -dar în cele mai multe cazuri 
marii boieri moldoveni ajunseseră să-şi împartă 
ţinuturile cele mai fertile ale provinciei. 

într-o carte pe care am publicat-o în 1912 
pentru a afirma drepturile naţiunii noastre 
asupra Basarabiei anexată de către Ruşi, 
„Basarabia noastră", am reprodus aceste 
informaţii, a căror importanţă pentru a dovedi 
caracterul naţional al provinciei nu poate scăpa 
nimănui. Niciodată, în aceste statistici, nu se 
constată o infiltraţiune străină şi niciodată nu se 
face o deosebire între o parte a populaţiei, care 
ar fi compusă din Români şi o alta, având un 
caracter deosebit. Sunt desigur Tătarii, în Sudul 
provinciei; războaiele ruso-turce, începând cu 



acel care se termină în 1774, îi constrânseră 
totuşi să-şi părăsească vechile locuinţe. Ei 
reveniră, dar în număr mult mai scăzut. Harta lui 
Rhigas are, pentru Basarabia de sud, un mare 
număr de nume tătăreşti; cu toate acestea, ici şi 
colo, vechiul nume românesc se păstrează. în 
ţinutul Hotinului satele ruseşti se menţin, dar 
locuitorii adoptaseră costumul caracteristic al 
Românilor şi întregul lor fel de a trăi: ei n-ar fi 
putut gândi niciodată că prezenţa lor va servi să 
furnizeze argumente unei dominaţiuni străine 
asupra întregii provincii, unde ei nu erau decât 
oaspeţi, şi încă de dată destul de recentă. 

Oraşele prosperau, cu toată tendinţa 
Domnilor şi a boierilor de a supune pe locuitorii 
lor aceluiaşi regim ca al ţăranilor. O parte a 
populaţiei continua să îndeplinească funcţiuni 
militare: mai erau meşteşugari şi negustori; în 
parte foştii privilegiaţi domneşti se menţineau în 
favoarea lor. Această mică burghezie a sec. 
XVII poartă în mare parte nume româneşti şi, pe 
lângă ea, Armenii, Grecii, mai târziu Evreii, 
joacă încă mult timp un rol secundar. Astfel, la 
Chişinău, erau în 1750 familiile: Hâncu Costin, 
Budul, Palade, Borilă, Jimbecu, Gratia, Filotie, 
Băţ, Spânul, Popa, Bocan, Sârbul, Batcu. 
Scriitorul oraşului era Vasile, fiul lui Băţ. Erau 
oameni energici, în stare să apere pe creştii 
scăpaţi robiei tătăreşti şi să închidă pe Turcii 



care îndrăzneau să le insulte fiicele. Majoritatea 
Evreilor care se stabiliră în acel secol în 
Basarabia veneau din Polonia. 



Anexiunea din 1812, regimul rusesc de un 
secol si eliberarea 



în 1774 Ruşii, la sfârşitul unui lung război 
împotriva Imperiului Otoman, se mărginiseră să 
ceară dreptul unei vagi protecţiuni asupra 
„Bisericii" ortodoxe din Turcia. în 1793, părăsind 
marele proiect al Caterinei II, care sperase să 
poată împărţi cu împăratul losif provinciile 
creştine ale Sultanului, ei trebuiră să se 
oprească pe Nistru. în 1806, profitând de 
nestabilitatea graniţelor în epoca napoleoniană, 
plină de năvăliri şi de schimbări brusce, fără să 
ţie seamă de sentimentul însuşi al populaţiilor, 
ei luau primul pretext venit- o schimbare a 
Domnilor hotărâtă de către Poartă împotriva 
tratatelor în vigoare, pentru a nu avea trădători 
pe graniţele Imperiului vecin - şi năvăleau întâi 
în Moldova, apoi în Muntenia. Hotinul fu ocupat 
fără rezistenţă şi trupele ruseşti îşi făcură, în 
luna Decembrie, intrarea lor triumfală în laşi. 

De această dată ele erau bine hotărâte să nu 
mai iasă din această provincie, de atâtea ori 
năvălită şi apoi părăsită. Astfel, pe când la 
început ei vorbeau de libertăţi şi de integritatea 
teritoriului moldovean, iar mai târziu căutară să- 
şi câştige un partid printre indigeni - în timpul 
celui de-al doilea război căutaseră, după cum 



am spus, să profite de numele lui Cantemir, 
promiţând ţării un Domn nou de veche origine 
moldovnească - în 1 809 ei neglijară tot ce ar fi 
putut să le câştige simpatiile, fiind siguri de a 
deveni în curând stăpânii. O mărturie 
contemporană spune: „Nu se poate exprima 
prin cuvinte modul în care se poartă trupele cu 
locuitorii ţării. Jaful lor este aşa de groaznic, 
încât nimeni nu e sigur de averea lui. Ţara este 
obligată de a furniza previziunile necesare, dar 
comandanţii le vând şi locuitorii trebuie să le 
înlocuiască din nou". Cine nu era favorabil 
proiectelor Ruşilor era executat „ca trădător ţării" 
şi se căuta un călău care să vrea să execute 
pedeapsa capitală. Cei mai mari boieri fură 
insultaţi, bătuţi, târâţi de barbă până în camera 
Consiliului, urmăriţi în justiţie, pentru că trăsura 
lor a izbit un ofiţer beat. Mitropolitul însuşi, un 
prelat venerabil considerat ca un sfânt, 
Veniamin, fu supus cercetărilor. Acuma, ofiţerii 
începeau să ia cu arendă moşiile moldoveneşti 
pe care le pofteau, după cum se vede în părţile 
Hotinului. în sudul Basarabiei fură stabiliţi mii 
de Bulgari, în luna iulie 181 1 , cu privilegii cu 
totul speciale. 

în 181 1 , după ce tabăra Marelui Vizir Ahmed 
fu făcută prizonieră, prin surprindere, într-o 
insulă a Dunării, lângă Giurgiu, începură 
negocierile de pace cu delegatul Sultanului. 



Ambasadorul rus la Constantinopol, Italinschi, 
secondat de Sabaneev şi de interpretul losif 
Fonton, ceru posesiunea întregii Moldove 
orientale, până la Şiret. El fu refuzat. La 
Constantinopol se aştepta ofensiva, de mult 
timp promisă, a lui Napoleon. Cu toate acestea 
fu oferită graniţa Prutului. Ruşii se încăpăţânau 
totuşi să vrea Şiretul. La Constantinopol se 
dorea să se păstreze măcar acele cetăţi care 
rezistaseră atâta timp expansiunii moscovite: 
Ismail, Chilia, ca şi gurile Dunării. 

Pertractările se lungiră până la sfârşitul 
anului şi congresul devenea „indescifrabil" 
pentru consulul Franţei la Bucureşti. Cu toate 
acestea Turcii vorbeau de intenţiunea lor de a 
reîncepe războiul, „căci Dumnezeu este mare". 
Dar Ruşii fură acei care reluaseră ofensiva 
pentru a forţa mâna adversarilor lor. Din partea 
Turcilor se aştepta mereu intervenţia franceză, 
care trebuia să se producă fără greş în 
primăvara anului 1812. Sultanul era hotărât - 
după cum o pretinde ambasadorul regelui 
Saxoniei - să fie în fruntea armatei sale. 

Dar, cum Ţarul trimisese acum, ultimatumul 
său lui Napoleon, cerându-i să părăsească 
teritoriile ocupate în Germania (25 martie), el 
crezu necesar să se supună în faţa necesităţilor 
acestei noi atitudini. Consimţi să renunţe la 



gurile Dunării, dar voia întregul teritoriu dintre 
Prut şi Nistru, pe care îl făcea să treacă sub 
numele înşelător de Basarabia, nume aplicabil 
numai, după cum am mai spus-o, de mai multe 
ori, regiunii sudice a provinciei. Cum 
ambasadorul Franţei, de mult timp aşteptat, 
generalul Andreeossy, nu sosea încă, fu 
necesar ca aceste condiţii să fie acceptate. 
Amiralul Ciceagov veni la Bucureşti pentru a 
cere un răspuns prompt, sub ameninţarea de a 
face să înainteze flota Mării Negre şi de a 
răscula pe Greci şi pe alţi ortodocşi. 

Alexandru I era cu atât mai hotărât să 
isprăvească, cu cât i se raporta despre „ororile" 
purtării trupelor ruseşti în provinciile ocupate. 
Pentru a nu lăsa noului rival meritul de a 
smulge Turcilor pacea voită de Ţar, Cutuzov, 
comandantul şef al armatei de la Dunăre, se 
grăbi s-o încheie. El ceru plenipotenţiarului turc 
să semneze preliminariile, ceea ce fu admis. 

Prin tratatul de la 28 mai 1812 Turcii cedau, 
fără să cunoască măcar limitele exacte, un 
teritoriu care nu le aparţinea şi care făcea parte 
dintr-o ţară a cărei integritate teritorială se 
angajaseră s-o respecte. 

Este singura raţiune a dominaţiunii ruseşti 
asupra părţii orientale a Moldovei, căci din 
partea Românilor nu se adusese nici o cerere 



Ţarului în acest sens. în cursul secolului al 
XVIII-lea, înaintea dezvoltării conştiinţei 
naţionale, unii boieri crezuseră, de fapt, să 
poată schimba condiţiunile detestabile ale 
regimului turcesc, dublat de o împilare fiscală 
fanariotă, printr-o autonomie sub sceptrul 
Ecaterinei II. Evenimentele însă îi dezamăgiră. 
Pe de-o parte, atitudinea generalilor ruşi faţă de 
ei le inspirase un profund dezgust. Iar, pe de 
alta, după ce pătrunseseră ideile Revoluţiei 
franceze în Orient, boierimea tânără ajunsese la 
convingerea că o naţiune poate trăi prin 
mijloacele sale proprii şi pentru propriile sale 
scopuri. 

Astfel anexiunea vastului şi fertilului teritoriu 
procopsit cu numele de Basarabia fu primit în 
Moldova ca un sentiment general de revoltă. 
Nobilimea s-a îndreptat către noul Domn, trimis 
de Constantinopol, pentru a protesta energic, în 
octombrie 1912, amintind căţăra lor fusese 
împilată timp de şase ani de către armata 
rusească, „locuitorii fiind obligaţi să servească, 
să muncească cu mâinile şi cu animalele lor, 
fiind nedreptăţiţi în tot felul", şi în schimbul 
acestui serviciu făcut creştinilor, se răpi ţării 
„cea mai bună parte" şi „sufletul" chiar al 
producţiei, puterea sa, mai mult de jumătate din 
patrie, într-un cuvânt „tot câmpul hrănitor şi 
inima Moldovei"; căci acolo se găsesc păşunile 



„comoara ţării", centrul comerţului cu vite. Şi, ca 
şi cum ar fi vrut să îndepărteze chiar din acest 
moment viitorul argument pentru stabilirea 
puterii ruseşti în Basarabia: acela că s-ar fi luat 
provincia Tătarilor, ca locuitori, şi Turcilor, ca 
stăpânitori, iată felul cum aceşti boieri, care-şi 
mai aduceau aminte de istoria ţării lor, vorbeau 
de partea meridională pe care Turcii şi Tătarii o 
uzurpaseră în virtutea unui mandat otoman la 
începutul secolului al XVII-lea: tatarlâcul, ca şi 
raiaua de Hotin, „cu toate că se dezlipiseră de 
mult timp din corpul patriei moldoveneşti, 
rămăseseră totuşi sub aceeaşi dominaţie, a 
prea puternicei împărăţii şi ele însemnau un 
avantaj şi un adăpost pentru Moldoveni, 
înlesnindu-le viaţa, procurându-le bogate 
provizii şi oferindu-le păşuni pentru vitele lor". 

Cronicarul moldovean, aproape 
contemporan, Manolachi Drăghici, vorbeşte într- 
un mod mişcător de momentul dureros, când 
Prutul despărţea cele două jumătăţi ale 
Moldovei mutilate. 

Administraţia rusească începu prin abuzuri. 
Cu toate că un descendent al boierilor 
moldoveni, Scarlat Sturza, un intim al ţarului, 
obţinuse administraţia noii provincii, care 
trebuia să se bucure de o autonomie largă, să 
păstreze toate obiceiurile sale şi chiar 



întrebuinţarea limbii româneşti în justiţie şi 
administraţie - fără a mai vorbi de Biserică: ea 
trebuia să ducă mai departe tradiţiile istorice, 
sperând în administraţia superioară a unui 
arhiepiscop la Chişinău şi a unui episcop la 
Cetatea Albă, - se ceru proprietarilor de a alege 
între a locui în „Moldova turcească sau dreptul 
de a-şi păstra pământurile pe care le 
moşteniseră". Unele din aceste pământuri fură 
cumpărate, în termen legal, de ţărani români, 
care se sforţară de a găsi, cu riscul de a plăti 
dobânzi exorbitante, bani la negustori greci, 
armeni şi evrei - alţii devenind din această 
cauză ei înşişi pradă acestor neguţători. 

în curând ofiţerii ruşi căsători ndu-se cu femei 
din această ţară, îşi câştigară succesiunea 
descendenţilor boierimii moldoveneşti; mulţi 
aventurieri, aparţinând tuturor naţiunilor 
reprezentate în vastul Imperiu al Ţarilor, găsiră 
mijlocul de a se stabili ca bogaţi proprietari de 
moşii în această ţară, căreia îi dispreţuiau în 
fiecare moment tradiţiile sale vechi sub 
administraţie care putea distruge. Şi, dacă 
măcar s-ar fi dat o administraţie creştină 
superioară aceleia a Domnului fanariot din laşi 
pentru aceşti oameni cinstiţi, inspiraţi de o reală 
dragoste către un guvern creştin şi de o 
admiraţie profundă pentru personalitatea ţarului, 
stăpânul unui imperiu aproape fără margini! 



Cu toate acestea, raporturi consulare 
contemporane, provenind de la persoane care 
n-aveau nici un interes să discrediteze regimul 
rusesc, prezentă pe Sturza ca un om cu totul 
incapabil şi pe principalul său acolit Matei 
Crupenschi, străbunicul aceluia care, apoi după 
1918, la Paris, şi în alte părţi, alături de un 
german emigrat, fost primar al Chişinăului şi 
mult timp aliat cauzei române, se prezintă ca 
reprezentantul autentic al Basarabenilor un om 
de o aviditate incomensurabilă: „acel ce 
plăteşte bine are totdeauna dreptate"; „acte 
arbitrare şi contrare păcii ruinează în întregime 
pe proprietari (mărturie a consulului Franţei). Şi, 
ceea ce este mai important, peste 30 000 ţărani 
trecură Prutul pentru a scăpa de brutalităţile noii 
administraţiuni. Consulul Austriei constată că 
„afară de puţine excepţiuni, toată lumea se 
supune sceptrului rusesc cu cea mai mare 
neplăcere". 

De altfel, iată termenii în care ţăranii din 
Basarabia se exprimă la 1816 cu privire la noua 
ocârmuire: „în fiecare clipă dăm tot felul de 
lucruri şi nimeni nu ne întreabă dacă ne mai 
rămâne ce să dăm. Astfel, încât, în momentul de 
faţă, cei mai mulţi dintre noi nu au nici ce 
mânca, din cauza muncilor la care suntem 
obligaţi zilnic, pentru a cosi şi căra fânul, pentru 
a îndeplini diferitele transporturi de lemne de foc 



şi de construcţie, până în Basarabia" - astfel 
vorbesc ţăranii din Hotin - „şi la Chişinău" ceea 
ce era aşadar deosebit - „înspre Briceni şi 
aiurea... Dăm pentru curieri, dijma turmelor şi a 
albinăritului şi atâtea alte dări, întreţinem pe 
soldaţii de serviciu şi îi hrănim, iar ei ne iau cu 
forţa tot ce găsesc în casele noastre şi 
mănâncă, ba ne mai şi bat ca să le dăm ceea ce 
n-avem şi ne terorizează apoi să le dăm 
chitanţe... Dăm zilnic sentinele de hotar. Am fost 
complet despuiaţi de vitele noastre de către 
hoţii care ne fură... Nu ni se dă voie nici măcar 
să urmărim pe aceşti hoţi, pe când înainte eram 
liberi să o facem şi nu ni le furau ca astăzi. Şi, 
când dă Dumnezeu să avem grâne din belşug, 
alţii vin să le mănânce, pe când înainte puteam 
vinde unde vream grânele, vitele şi tot produsul 
muncii noastre... Dacă Sfânta Fecioară ar vrea 
să ne uşureze de toate aceste greutăţi şi să ne 
lase în obiceiurile noastre moldoveneşti, 
moştenite de la înaintaşii noştri, pentru a 
recâştiga bună stare de care ne bucuram..., şi 
să putem trăi sub slujbaşi moldoveni, fii ai 
acestui pământ al nostru, după cum suntem noi 
obicinuiţi şi să ne putem înţelege în aceeaşi 
limbă!£"! 

Abia se scurseseră patru ani de la anexiune 
şi un consilier de Curte rus, Svinin, sosea la laşi 
ca reprezentant al unei comisiuni de organizare 



a Basarabiei, pentru a se informa asupra 
modului în care erau administrate judeţele 
moldoveneşti. Al doilea guvernator al 
Basarabiei, Harting, trebuise să-şi prezinte 
demisia. Se recurgea, la indigeni pentru a 
scăpa de greutăţile create de către primii 
administratori lipsiţi de orice înclinare în acest 
domeniu, ca şi de orice sentiment de demnitate 
şi onoare. Când ţarul veni în persoană să se 
informeze cu privire la plângerile care se ridicau 
din toate părţile, în 1818, guvernul impuse ţării o 
contribuţie de 15 000 de galbeni pentru 
serbările de primire. în acel moment, Alexandru 
I trebui să acorde Basarabiei, considerată ca „o 
parte din principatul Moldovei", o „aşezare", o 
constituţie locală, redactată în româneşte şi 
sprijinindu-se pe vechile obiceiuri. 

Până către 1830 Românii îndepliniră în mare 
parte funcţiunile administrative în spiritul rasei 
lor şi întrebuinţând, ca mai înainte, nu numai 
limba română, dar şi formulele administraţiunii 
moldoveneşti. Mitropolia din Chişinău îşi 
redacta jurnalul oficial în amândouă limbile 
până după 1870. Dar, vreo zece ani mai târziu, 
un nou mitropolit, Antonie, fu trimis cu misiunea 
specială de a deznaţionaliza această Biserică; 
un demn succesoral acestui episcop a fost în 
ultimul timp, Serafim, din familia Ciciagov, fost 
colonel de cavalerie, care trată, bineînţeles, 



foarte cavalereşte pe clerul român. Trebui mult 
curaj câtorva preoţi, printre care părintele Gurie, 
ajuns supt noi, Mitropolit al Basarabiei, pentru a 
continua vechile tradiţii române şi publicând 
cărţi religioase, dar fără a se avea dreptul de a 
introduce limba naţională în biserici şi-n şcoli. 
Se găsea totdeauna, printre renegaţii naţiei lor, 
persoane pentru a protesta împotriva ideii, 
inspirată de noile curente democratice, de a 
restabili limba română în învăţământ, obiectând, 
că era o limbă cu totul inferioară şi incapabilă 
de a furniza elementele înseşi ale unei literaturi. 
Abia după războiul nenorocit împotriva Japoniei 
un grup de clerici din Chişinău putu să facă să 
apară cărţi de Biserică în limba poporului, iar 
tineri, încurajaţi de mişcarea „poporanistă" care 
se răspândise în întreaga Rusie, se apucară să 
publice câteva ziare („Basarabia", „Cuvântul 
moldovenesc", „Moldovanul"), a căror apariţie fu 
de altfel suspendată imediat după restabilirea 
completă a vechiului regim. 

încă de la 1839 şi până la 1841 fuseseră 
prezentate guvernământului provinciei petiţii 
formale pentru a cere introducerea limbii 
române în şcolile populare, foarte puţin 
numeroase de altfel, şi al căror program se 
reducea la cunoştinţele cele mai elementare şi 
mai ales la învăţământul religiei. 



Aceşti Moldoveni, care perseverau în 
amintirile lor, începuseră, cu mult înaintea 
acestei date, o întreagă mişcare literară, care 
este reprezentată de Constantin Stamati, 
imitator, uneori fericit, al poeţilor francezi, de 
fabulistul Sârbu, de autori (un nou Hâncu) şi de 
cetire, care împrumutau elementele literaturii 
renaşterii române din Principate, care trebuiau 
să formeze în curând România Modernă. Se 
cerea chiar guvernatorului din Chişinău să se 
aducă acolo cărţi tipărite la laşi şi Bucureşti. Era 
cu atât mai necesar, cu cât, după cum a arătat-o 
d. Ion Pelivan, reprezentantul cauzei române în 
Basarabia în timpul congresului de pace, exista 
cutare judeţ, ca Bălţi de pildă, unde numai doi 
preoţi cunoşteau limba rusă. Cât despre 
naţiunea însăşi, ea ignora limba oficialităţii în 
aşa măsură, încât preoţii puteau ceti versuri din 
poetul ucrainean Taras Şevcenco făcând să 
creadă pe credincioşi că le prezintă pagini din 
Evanghelie. 

Războiul Crimeii lăsase să se creadă că 
trebuie să aducă liberarea întregii Basarabii. 
Era un punct de program pentru Austria, care 
insista cu tărie asupra acestui punct, sperând, 
de altfel, să vadă Principatele înseşi intrând sub 
sceptrul lui Franz losif, pentru a forma în 
complexul Statelor austriece o singură şi 
aceeaşi formaţiune naţională. Trebui să cedez, 



şi ceea ce fu acordat Moldovei se mărgini 
numai la Basarabia sudică, cu judeţul Cahul, 
întinzându-se în lungul Prutului, în faţa vechiului 
codru al Chigheciului. Era fără îndoială partea 
unde elementul român fusese din cele mai 
vechi timpuri înlocuit şi unde valoarea sa era 
mai mică. Pe lângă coloniile bulgare se 
instalaseră sub dominaţia rusă Lipoveni, 
Armeni, Occidentali, chiar, Germani în mare 
parte, cărora li se oferise privilegii foarte întinse. 
Oraşele erau cu totul năpustite de elementul 
străin, şi, totuşi, câteva luni după stabilirea noii 
dominaţiuni române, toată lumea, fără 
deosebire de naţionalitate, era mulţumită de a 
vedea revenind un regim care permitea o 
dezvoltare mai liberă, a populaţiilor. Bulgarii se 
adresară marelui om de Stat român, Mihail 
Kogălniceanu, pentru a-i mărturisi public 
mulţumirea lor de a vedea şcolile funcţionând 
mai bine decât în epoca rusească. Guvernul lui 
Cuza-Vodă rămase popular nu numai în 
mijlocul românilor din această Basarabie 
sudică, dar chiar în mijlocul alogenilor. 
Episcopul Melchisedec, căruia i se încredinţă 
administraţiunea superioară a clerului în 
această regiune reanexată, cunoştea limba 
rusă, fiind elevul şcolilor din Kiev, astfel încât se 
putea înţelege direct cu credincioşii, cărora le 
permitea întrebuinţarea propriei lor limbi. 



Rusia era cu toate acestea hotărâtă să facă 
să dispară această clauză din tratatul de la 
Paris, pe care, ea o considera ca o adâncă 
umilire, în profitul unei naţiuni pe care o 
dispreţuia şi a unui Stat pe care socotea să şi le 
anexeze într-un viitor mai mult sau mai puţin 
apropiat. în 1877, când Ţarul Alexandru II trebui 
să înceapă un nou război împotriva Turciei, 
acest punct al retrocedării Basarabiei făcea 
parte dintr-un program pe care era hotărât să 
nu-l părăsească. în zadar Ion Brătianu, care se 
găsea în fruntea guvernului român, şi asociatul 
său, Mi hai I Kogălniceanu însuşi, întrebuinţară 
toate mijloacele pentru a obţine ca această 
hotărâre, a cărei existenţă o bănuiau, să fie 
părăsită. Se întrebuinţară toate şireteniile 
diplomaţiei pentru a introduce în tratatul de 
alianţă un termen echivoc, si, când fu necesar 
totuşi să se accepte condiţia integrităţii 
teritoriale a României, se rezervară, după cum a 
fost mărturisit la tratatul din Berlin, de a o 
interpreta în sensul că această integritate era 
garantată numai din partea duşmanului, dar nu 
şi din partea aliatului (!). Când Ruşii se găsiră 
încolţiţi în faţa Plevnei, apărată de Osman-Paşa, 
şi fură în pericol de a fi aruncaţi spre Dunăre, 
când armata română al cărei concurs ţarul îl 
refuzase, fu chemată cu desperare în ajutorul 
lor. Alexandru II se mărgini să răspundă 
insistenţelor lui Brătianu că România nu se va 



căi de a fi ajutat pe puternica sa vecină. 

Cu toate acestea tratatul de la San-Stefano 
oferea Românilor Dobrogea turcească, pe care 
o refuzarăm ca obiect de schimb, în schimbul 
Basarabiei de sud, şi aceasta fără a fi suflat un 
cuvânt în această chestiune ministrului român. 
Opinia publică se emoţiona, guvernul avu toate 
dificultăţile pentru a evita o ruptură între cele 
două ţări care luptaseră împotriva duşmanului 
comun; Brătianu şi Kogălniceanu se duseră la 
congresul din Berlin, care trebuia să revizuiască 
clauzele celui de la San-Stefano. Dacă trebuia 
să se supună unei necesităţi inexorabile, nici un 
act de cesiune nu fu încheiat. România se 
mărgini să-şi retragă funcţionarii în faţa unei 
luări în posesie care semăna cu o năvălire. în 
acest fel Basarabia de sud reveni Rusiei: ea era 
destinată să reintre în domeniul naţional român 
cu tot restul provinciei. Şi când aceasta se 
întâmplă, se găsi bătrâni care mărturisiseră că 
nu pierduseră niciodată speranţa acestei 
restituiri decât pe compunerea actuală a 
populaţiei: 1 890 000 de Români la 300 000 
000 locuitori, cât şi pe o tradiţie istorică pe care 
Rusia a putut-o face ignorată, dar n-a putut-o 
distruge. 

* 

Conştiinţa română în Basarabia se 



deşteptase şi încă foarte energic - am şi văzut-o 
- cu mult înainte de marele război. Contactul cu 
Românii liberi ai regatului se făcea din zi în zi 
mai frecvent. Tendinţele naţionale care 
dominaseră literatura română cea mai recentă 
creară în mod necesar în Basarabia o stare de 
spirit corespunzătoare. în 1914, când, pentru a 
se opune planului austro-german în Peninsula 
Balcanică, Nicolae II veni la Constanţa pentru a 
trece acolo în revistă regimentele române şi a 
întinde o mână prietenească regelui Carol, se 
găsiră entuziaşti care îşi închipuiră că această 
fraternizare trebuie să aducă fără întârziere 
întoarcerea Basarabiei la patrie. Cu toate 
acestea ţarul se duse de la Constanţa la 
Chişinău pentru a asista la inaugurarea unui 
monument destinat să perpetueze amintirea 
anexiunii Basarabiei la Statele Imperiului său. 

Dacă România întârzie mult timp să-şi ia 
locul lângă Aliaţi, apărători ai libertăţilor 
naţionale, trebuie să o atribuim numai 
neîncrederii naturale care se întreţinea faţă de 
intenţiunile Rusiei. Se văzu legitimaţia, aflându- 
se existenţa proiectului Sturmer care consista în 
a trimite Românilor cât mai târziu posibil trupe 
care, odată sosite, refuzau de a se lupta şi se 
retrăgeau din faţa duşmanului - Ruşi nu luptară 
de fapt decât în Moldova, pentru a apăra, în 
regiunea munţilor Transilvaniei, drumul spre 



Odessa -, apoi să transforme trupele auxiliare 
în trupe de ocupaţie, să braveze sentimentul 
public şi să-şi bată joc de autorităţile româneşti, 
pentru a ajunge în momentul unei catastrofe pe 
care îşi vor da silinţa cu toate mijloacele să o 
pregătească, la o soluţiune nemaiauzită în 
istoria relaţiunilor dintre state şi naţiuni, 
soluţiune care ar fi părăsit Muntenia Austriecilor 
pentru a putea alipi Rusiei restul Moldovei 
mutilate în 1812. 

Cu toate acestea, printre aceste trupe duse 
pe teatrul român de război, erau numeroşi 
Basarabeni, care se iniţiau la cunoaşterea 
trunchiului rămas liber din fosta lor patrie şi îşi 
dădeau samă că aceea ce li se spunea la 
scoală, aceea ce li se prezintă în ziare despre o 
Românie deosebită de „Moldova" lor, conţinând 
o rasă deosebită, vorbind o altă limbă şi având 
o altă religie, nu erau decât manevre destinate 
să semene confuziunea în mijlocul unei naţiuni 
perfect unitare. Acei dintre soldaţii şi ofiţerii 
aceştia, care primiseră o impulsiune 
intelectuală, căutară curând să cunoască 
literatura romană şi intrară în contact cu 
cercurile corespunzătoare ale Regatului. Era 
pregătirea actului final la care ajungem. 

* 

Când Republica rusă, întemeiată în 



Februarie 1917, căzu în mâinile agitatorilor 
comunişti şi când bandele umplură Basarabia, 
distrugând casele de la ţară, maltratând şi 
omorând uneori pe proprietari, făcând să 
dispară, odată cu bogăţii imense, comorile 
ireparabile ale bibliotecilor şi ale colecţiunilor 
ştiinţifice, când această nenorocită ţară fu 
transformată într-o imensă tabără de brigandaj, 
depozitele de proviziuni ale armatei române 
fiind în pericol de a fi răfuite de către bandiţii din 
serviciul bolşevismului, trupele române fură 
trimise peste Prut pentru a salva această 
proprietate a Statului român. Curând totuşi ele 
se găsiră în faţa unei mişcări naţionale, care 
cerea stabilirea unei autonomii basarabene 
destinată să o apere împotriva unor asemenea 
invaziuni. 

Această mişcare era datorită ofiţerilor şi 
soldaţilor masaţi la Odessa, care, în adunări 
foarte frecvente, cereau imperios schimbarea 
acestei situaţiuni pentru mica lor patrie. Imediat, 
după exemplul mişcărilor identice în toate 
provinciile naţionale ale Imperiului - şi 
apărătorii actuali ai cauzei ruse în Basarabia nu 
au dreptul să prezinte compunerea adunării 
care se formă în acel moment ca neavând un 
caracter legal -, un „comitet de soldaţi şi de 
ţărani" aduse convocarea adunării destinate să 
fixeze noile aşezări politice ale provinciei. 



Rezultă de aici o Republică Moldovenească, în 
fruntea căreia se găseau vechii apărători ai 
cauzei române în Basarabia, studenţi sau foşti 
studenţi, ca Halipa, şi în acelaşi timp acei dintre 
Românii basarabeni care, părăsind provincia, 
se confundaseră în mediul intelectual al noii 
Rusii, Pelivan, Inculeţ, Ciugureanu, şi care se 
întorceau acum pentru a elibera ţara lor de 
origine. 

Republica Moldovenească trebui să se 
înţeleagă cu Regatul român asupra unei apărări 
comune. De spre partea Germanilor, ca şi de 
spre partea mişcării revoluţionare ruse, exista 
acelaşi pericol pentru aceste două Românii, 
încă despărţite. Trebuia să sosească în curând 
momentul când se va prezintă chestiunea unirii 
acestor fragmente ale vechii Moldove. După 
lungi discuţiuni, perfect libere, cu toată prezenţa 
preşedintelui Consiliului de Miniştri al 
României, se ajunse la 28 Martie 1918, la 
hotărârea solemnă de a confunda Republica 
Moldovenească cu această Românie liberă, 
căreia trebui să se alipească - şi acesta era 
scopul războiului naţional -, provinciile 
aparţinând monarhiei austro-ungare. Basarabia 
fu deci prima care, înlăturând dominaţiunea 
străină, uni forţele sale cu acelea ale României, 
luptând pentru a împărţi cu Regatul, triumful 
cauzei aliaţilor. Această unire fu recunoscută în 



mod solemn de către Puterile occidentale, şi, cu 
toate invaziunile bandelor anarhiste, autorităţile 
ruseşti înseşi se comportară faţă de noul regim 
basarabean în aşa fel încât păreau că primesc o 
schimbare de neînlăturat. 

* 

Acei care caută să confunde 
administraţiunea română, la o epocă încă 
tulbure pentru toate ţările, cu dreptul naţiunii 
române în Basarabia, se înşeală sau caută să 
înşele. Drepturile naţiunilor sunt imprescriptibile 
şi nu depind de valoarea unei generaţii. 
Nemulţumirile, naturale pentru fiecare 
schimbare de situaţie, fatalităţile care se leagă 
epocii de după război, în toate ţările care au 
participat la marele conflict, nu pot fi 
argumentate împotriva unui act de o legitimitate 
atât de absolută ca acel al alipirii Basarabiei la 
Regatul Român. Dacă ţăranii basarabeni, care 
formează enorma majoritate a populaţiei - şi în 
această enormă majoritate Românii domină -, 
pot prezenta plângeri împotriva cutărui sau 
cutărui funcţionar, care, foarte adesea, emană 
din mediul social basarabean însuşi, ei nu pot 
uita că proprietatea de pământ, pe care ei o 
smulseseră prin mişcări revoluţionare, în 1917, 
a fost transformată de Parlamentul român din 
1920 într-o situaţiune de drept, că, prin acest 



fapt fiind stăpâni ai pământului, ei devin stăpâni 
ai vieţii politice şi că nu administraţiunea din 
Bucureşti va acţiona în Basarabia, ci 
administraţiunea acestei clase ţărăneşti 
basarabene înseşi, îşi va da osteneala pentru a- 
şi satisface propriile interese, servind în acelaşi 
timp interesele superioare ale patriei comune. 

Cât despre celelalte naţionalităţi, Statul 
Român unit le-a asigurat şcoli aparţinându-le în 
propriu; reprezentate în Parlamentul român, ele 
au avut mijlocul de a-şi prezenta plângerile şi 
aspiraţiile. Pe când în Alsacia ocupanţii 
germani au fost constrânşi să părăsească ţara, 
afară de cei care se căsătoriseră acolo, capitala 
Basarabiei era plină, nu numai de Ruşii 
emigraţi, pe care actul din 1917 i-a găsit în ţară, 
dar de o imensă mulţime de străini alungaţi din 
provinciile ruseşti de către tulburările revoluţiei 
şi care datoresc salvarea propriei lor existenţe 
adăpostului oferit de România. Ziare ruseşti 
apăreau liberia Chişinău şi numărul lor, 
dimensiunile lor întrec pe ale jurnalelor 
româneşti; literatura rusă găsise în Basarabia 
un debuşeu ca şi înainte; nu se înţelegeau să 
fie forţată conştiinţa nimănui şi se spera că va 
veni timpul când fiecare naţiune îşi va recâştiga 
patria. 

Atunci Românii, vechii locuitori ai 



Basarabiei, ar fi fost singuri să dispună de 
soarta patriei lor. 

lată ce a găsit în Basarabia invazia sovietică: 
pentru Români un teritoriu de istorie naţională şi 
de drept naţional, care va fi reluat la cel dintâi 
prilej favorabil. 

Oaspeţilor care au intenţiunea să rămână 
într-o ţară pe care o consideră ca a lor, nici 
opinia publică, nici clasa politică nu au să le 
ceară altceva decât respectul datorat legilor 
unei ţări ospitaliere şi pe cât posibil 
sentimentelor naturale faţă de cei care, după ce 
au suferit sub jugul străin, nu înţeleg, din partea 
lor, să impună un altul foştilor stăpâni despuiaţi 
de o putere uzurpată.^ 



Consideraţii finale 



Aşa după cum am argumentat dejal, N. lorga 
s-a impus, netăgăduit, drept Apostolul cauzei 
Marii Uniri din 1918. După numai 22 de ani, în 
1940, prăbuşirea României Mari - care avea să 
coincidă în chip tragic dar simbolic cu sfârşitul 
însuşi al celebrului istoric - nu putea să-l lase 
indiferent pe acesta. Nu insistăm asupra 
împrejurărilor, dat fiind, mai ales, că numeroşii 
biografi ai lui N. lorga au examinat deja faptele 
survenite. După cum este cunoscut, prăbuşirea 
României Mari a debutat practic cu ocuparea 
Basarabiei şi Bucovinei de Nord de către URSS 
în contextul prezentării notelor ultimative ale lui 
V. M. Molotov, la 26-27 iunie 1940. Istoricul a 
reacţionat imediat şi plenar, în articolele politice 
tipărite în presa zilnică, la Parlament sau în 
conciliabulele oficiale şi, nu mai puţin, în 
lucrările sale ştiinţifice. Sub acest ultim aspect, 
se impune a reţine că una dintre micro-sintezele 
sale bine cunoscute, în speţă Adevărul asupra 
trecutului şi prezentului Basarabiei, care se 
bucurase deja de două ediţii în limba franceză 
(1922, 1931) a fost imediat reeditată şi, mai 
mult, tradusă şi difuzată în limbile română şi 
rusă^. Semnificaţia deosebită a apariţiei 
simultane a Adevărului în condiţiile date, în 
mai multe limbi şi sub semnătura prestigioasă a 



unui mare istoric, s-a impus de la sine, iar 
ulterior, o dată cu impunerea cenzurii 
comuniste, prin 1944-1947, cartea avea să fie 
interzisă^, pentru ca abia în ultima vreme, după 
1989-1990, să revină în atenţiei, iar, în paginile 
următoare s-o încredinţăm din nou tiparului. 

Fapt cu totul semnificativ, în anul 1940, la 
prima ediţie românească a Adevărului 
autorul - în raport cu evenimentele survenite, 
ocuparea Basarabiei şi Bucovinei de Nord de 
către URSS - a considerat necesar să facă, 
finalmente, modificările ce se impuneau; în 
fond, el a adăugat două paragrafe simbolice, 
asupra cărora s-a pronunţat deja praf. Victor 
Crăciun®. Apreciem că, în acest fel, în mod 
concret, N. lorga şi I. Antonescu s-au „reîntâlnit" 
în privinţa unei probleme fundamentale a 
României Mari: prăbuşirea construcţiei din 1918 
şi necesitatea absolută a refacerii ei grabnice. 
Antonescu a ales calea războiului, purtat alături 
de Germania după 22 iunie 1941 şi care, până 
la capăt, la 23 august 1944, a rămas unul 
drept^. Istoricul, asasinat în noiembrie 1940, nu 
avea cum să se pronunţe în devans asupra 
deciziei lui Antonescu. Avem însă convingerea 
că N. lorga, ţinând seama de scopul acţiunii în 
Est din 1941-1944, nu avea cum să respingă 
drumul urmat, mai ales că, de îndată după 
notele ultimative ale lui V. M. Molotov din 26-27 



iunie 1940, el a observat -în adagiul menţionat 
al micro-sintezei Adevărul asupra trecutului şi 
prezentului Basarabiei - că partea de ţară 
ocupată de URSS reprezenta „„un teritoriu de 
istorie naţională şi de drept naţional" şi care, 
netăgăduit, „va fi reluat la cel dintâi prilej 
favorabil"! 10 



Note 



1 . Traducătoarea a inserat, la începutul 
textului, această precizare: „Dintr-o mai veche 
lucrare cu acest titlu a d-lui profesor N. lorga, 
apărută în 1922 în limba franceză, dăm aceste 
largi extrase de mare interes şi de acută 
actualitate". 

2. Revista „Şcoala Basarabiei", 1920; 
„Reviste Istorică", IV, p. 52-53. Am dat o formă 
modernizată, mai uşor de înţeles, acestei 
plângeri. 

3. Aceste ultime două paragrafe au fost 
adăugate de N. lorga la ediţia în limba română a 
Adevărului ... (vezi infra), după ocuparea 
Basarabiei şi Bucovinei de Nord în urma notelor 
ultimative ale lui V. M. Molotov din 26-27 iunie 
1940. Istoricul a procedat întocmai şi în cazul 
ediţiei în limba rusă (vezi Pravda o proşlom i 
nastoiaşcem Bessarabii, p. 55). 

4. Vezi Gh. Buzatu, Horia Dumitrescu, N. 
lorga şi Unirea Românilor, în volumul Marea 
Unire a tuturor Românilor din 1918, 
coordonatori Gh. Buzatu, Horia Dumitrescu, 
Focşani, Editura Pallas, 2008, p. 484-552. 



5. N. lorga, Adevărul asupra trecutului şi 
prezentului Basarabiei, Bucureşti, Tipografia 
ziarului „Universul", 1940, 78 p.; idem, Pravda o 
proşlom i nastoiaşcem Bessarabii, Bucureşti, 
Tipografia „Litera", 1940, 62 p. De altfel, în anii 
care au precedat la 1912 centenarul răpirii 
teritoriului dintre Prut şi Nistru de către Rusia 
ţaristă N. lorga s-a pronunţat identic de pe 
poziţiile iridentei române asupra Basarabiei, 
care - mai devreme ori mai târziu - trebuia să 
revină Patriei-Mamă, cum s-a şi petrecut în 
1918! Reţinem câteva dintre formulările 
istoricului: „Ruşii vor serba ca o zi de bucurie 
centenariul anexării [Basarabiei]. Noi va trebui 
să o comemorăm ca o zi de durere şi ca o zi de 
trezire a speranţelor pe care le dă totdeauna 
dreptul veşnic, care nu poate fi învins, nici 
cucerit (subl. ns.)" (1 909); „Suntem noi oare 
prea slabi pentru a lua asupra noastră sarcina 
de a ne restitui în drepturile noastre (subl. ns.)?" 
(1912); „Ne-am simpt un popor, un singur 
popor. Şi furia urgiei din urmă ne mână pe top 
iute către limanul dreptului îndeplinit, al dreptăpi 
săvârşite ... Nu vom cruţa nici o silinţă ca să 
ajungem acolo ...(subl. ns.)" (apud N. lorga, 
Pagini despre Basarabia de astăzi, în 
Basarabia Română. Antologie, ediţie Florin 
Rotam, Bucureşti, Editura Semne, 1996, pp. 44, 
52-53). 



6. Cf. Paul Caravia, Gândirea interzisă. 
Scrieri cenzurate: România 1945-1989, 
Bucureşti, Editura Enciclopedică, 2000, p. 261 . 

7. Vezi N. lorga, Adevărul asupra trecutului şi 
prezentului Basarabiei, ediţie Pavel Balmuş, 
Bucureşti, Editura ICR, 2008, 279 p. (Pentru 
textul tradus din 1940, vezi p. 212 şi urm.). 

8. Cf. Victor Crăciun, Nicolae lorga despre 
Basarabia şi Bucovina. Proiect pentru o viitoare 
carte, Bucureşti, Liga Culturală pentru Unitatea 
Românilor de Pretutindeni, 2006, p. 10-12. 

9. Cf. Gh. Buzatu, în Istoria Românilor, IX, 
coordonator Dinu C. Giurescu, Bucureşti, 
Editura Enciclopedică, 2008, p. XXVII şi urm. 

10. N. lorga, Adevărul asupra trecutului şi 
prezentului Basarabiei, ediţia 1940, p. 78. 



